

**REPUBLIKA HRVATSKA**

**BRODSKO-POSAVSKA-ŽUPANIJA**

**OPĆINA BEBRINA**

**OPĆINSKO VIJEĆE**

Bebrina 81, 35254 Bebrina

OIB: 52630455645

KLASA:021-05/19-01/21

URBROJ: 2178/02-03-19-1

Bebrina, 27. kolovoza 2019. godine

Temeljem članka 86. i 86 a. Zakona o proračunu („Narodne novine“ broj 87/08., 136/12. i 15/15.), i članka 32. Statuta Općine Bebrina (“Službeni vjesnik Brodsko-posavske županije br. 02/2018.), Općinsko vijeće općine Bebrina na svojoj 21. sjednici održanoj dana 27. kolovoza 2019. godine donijelo je

**ODLUKU**

**o kratkoročnom zaduženju Općine Bebrina**

**Članak 1**.

Odobrava se kratkoročno zaduživanje, dopušteno prekoračenje po transakcijskom računu, Općine Bebrina kod poslovne banke – Privredna banka Zagreb u kojoj Općina ima otvoren žiro-račun, do iznosa od 2.000.000,00 kuna (dvamilijunakuna) prema uvjetima banke kreditora, na rok od 12 mjeseci od potpisa ugovora.

**Članak 2**.

Općina Bebrina zadužiti će se po sljedećim uvjetima:

* Iznos zaduženja: max. 2.000.000,00 kn
* Vrsta kredita: kratkoročno zaduženje
* Način korištenja: dovođenjem u prekoračenje računa do visine odobrenog kredita najkasnije do radnog dana koji prethodi danu dospijeća kredita.
* Kamatna stopa: 3,9 % godišnje
* Obračun i naplata kamate: obračun mjesečni, naplata kvartalna
* Naknada na odobreni, a neiskorišteni iznos kredita: nema
* Jednokratna naknada: 0,5 % odobrenog iznosa kredita
* Način otplate: sukcesivno
* Način i rok korištenja: max. 12 mjeseci.
* Instrumenti osiguranja naplate: bjanko zadužnica

**Članak 3.**

Kratkoročni kredit će se koristiti za premošćivanje jaza nastalog zbog različite dinamike priljeva sredstava i dospijeća obveza za provedbu investicijskih i EU projekata.

**Članak 4.**

Ovlašćuje se Općinski načelnik da sklopi Ugovor o kreditu iz točke 1. ove Odluke te izda potrebna osiguranja plaćanja sukladno uvjetima kreditora.

**Članak 5.**

Ova Odluka stupa na snagu danom objave u Službenom vjesniku Brodsko-posavske županije.

**OPĆINSKO VIJEĆE OPĆINE BEBRINA**

PREDSJEDNIK

M.P. OPĆINSKOG VIJEĆA

Mijo Belegić